এই টানেলটি হবে জোজিলা গিরিখাতে। কাশ্মীর ও লাদাখ দুই উপত্যকার মাঝের এই গিরিখাতটির উচ্চতা সমুদ্র পৃষ্ঠ থেকে ১১ হাজার ৫৭৮ ফুট। শ্রীনগর-লেহ ন্যাশনাল হাইওয়ের ওপরে ১৪ কিলেমিটার দীর্ঘ টানেলটির কাজ শুরু হল আজ। নির্মাণ কাজ শেষ হলে এটিই হবে এশিয়ার দীর্ঘতম টানেল। এতদিন শঈতকালের তিন-চারমাস তুষাড়রপাতে বন্ধ থাকত এই হাইওয়ে। ফলে কাশ্মীরের বাকি অংশের সঙ্গে যোগাযোগ বিচ্ছিন্ন হয়ে যেত লাদাখ উপত্যকার। এই টানেলটির কাজ সম্পূর্ণ হলে আর সেই অসুবিধা থাকবে না। মোদী বলেন 'এই জোজিলা টানেল কোনও সাধারণ টানেল নয়, এটি আধুনিক যুগের একটি বিস্ময় হতে চলেছে।' কারণ ওই উচ্চতায় এত দীর্ঘ টানেল গড়াটা এমনিতেই স্থাপত্য়ের দিক থেকে চ্যালেঞ্জের। পাশাপাশি প্রযুক্তির দিক থেকেও অত্যাধুনিক ব্যবস্থাকে কাজে লাগানো হচ্ছে। তিনি জানান এই দীর্ঘ টানেলের ভেতর অক্সিজেন সরবরাহের পরিমাণ ঠিক রাখতে একটি সুউচ্চ টাওয়ার গড়া হবে। কুতুব মিনারের চেয়ে সাত গুন উঁচু হবে সেই টাওয়ারটি। তার মাধ্যমে টানেলে জমা হওয়া কার্বন ডাই অক্সাইড বের করে দেওয়ার ব্যবস্থা করা হবে।